راقيه ابراهيم

راقيه ابراهيم ممثله مصريه يهوديه اتولدت فى 22 يونيه 1919 فى المنصوره فى عيله يهوديه، اسمها الحقيقى راشيل أبراهام ليڤى ، اكتشفتها بهيجة حافظ. اتعلمت فى المدارس الفرنساوى و بعدها فى كليه الاداب ، اشتغلت مدرسه لفرقة الأناشيد فى مدرسه ابتدائيه، و كانت بتتمنا انها تبقى مغتيه مشهوره.

ظهرت اول مرة فى محطه اذاعه اهليه كان بيملكها الاديب فريد رفاعى ، وبعدها انضمت للفرقه القوميه، قامت ببطولات سينمائيه فى افلام كتيره لمحمد كريم، اتجوزت  مهندس الصوت مصطفى والى.

شاركت الفنانة راقية إبراهيم فى 3 أفلام بقائمة احسن 100 فيلم فى تاريخ السينما المصرية حسب إستفتاء النقاد سنة 1996 : سلامه فى خير 1937، رصاصة فى القلب 1944، زينب 1952.

قررت الهجره امريكا بعد قيام ثورة 23 يوليه و بعد ما خلصت فيلم "جنون الحب"، وبقت فى امريكا سيدة اعمال، بتعرف لغات كتيره زى الفرنساوى و الانجليزى و الطليانى. كانت بتشتغل فى العلاقات العامة فى هيئة الامم المتحده عشان بتتكلم لغات اجنبية و إتحالت على المعاش.

بتعتبر من أجمل الوشوش اللى ظهرت فى السينما المصريه مع موهبتها و صوتها الحلو.

هاجرت لامريكا و فتحت هناك بوتيك لبيع المنتجات و التحف  فى ولاية نيو يورك

 فيلموجرافيا 

 كدت أهدم بيتى (1954)
 جنون الحب (1954)
 زينب (1952)
 ناهد (1952)
 ماكانش ع البال (1950)
 الحب لا يموت (1948)
 دنيا (1946)
 ارض النيل (1946)
 ملاك الرحمه (1946)
 رصاصه فى القلب (1944)
 بنت ذوات (1942)
 عاصفه علا الريف (1941)
 عريس من استانبول (1941)
 أجنحة الصحراء (1939)
 ليلى البدوية (1937) .... جارية كسرىَ
 سلامة فى خير (1937)
 الحل الاخير (1937)

تصنيف:مواليد 1919
تصنيف:وفيات 1977
تصنيف:ممثلات مصريات
تصنيف:يهود مصريين